AMMIOU DA
'N PAISAN DE IL
FARO LIGURE LIBERTÆ DE PAROLLA
O PAROLLE IN LIBERTÆ ?
Quante contan anchêu e parolle
? Quante peisan , quante vän ? L'è za da 'n po de anni che
ogni tanto , periodicamente , sta domanda a se me cianta in ta testa .
Saià che mi , fin da quand'ëo ûn gardetto , son sempre
stæto de poche parolle : o vëgio stereotipo do zeneize diffidente
e serrou o se me adatta ben . Cöse l'è che m'ha fregou , l'è
che mi ho sempre dæto ûn gran valô a-e parolle : ciû
che dî 'nna parolla in ciû o sempre preferïo dîne
ûnn-a in meno . E no per avariçia , perchè tanto e
parolle son de badda . Ma perchè pe mi a parolla a l'è sempre
stæta dêuviâ pe çerca de dî quarcösa
de vëo , de ciæo , quarcösa c'o no fuise dïto coscì
tanto pe dî . Quante contan anchêu e parolle
? Quante peisan , quante vän ? Ho sempre çentellinou i sêunni
che sciortivan dä mæ bocca , perchè pe mi a parolla a
doveiva avei 'n fin , bello o brûtto c'o fuise , costrûttivo
o destrûttivo , ma avei ûn fin . Attrovâme assettou in
cöa da-o mëgo e ciætezzâ cö vixin de carega
in sciö tempo o in sciö ballon , pe mi ëan parolle sprecæ
, cacciæ via . Tanto ciû perchè quelle nostre parolle
no avieivan avûo moddo de poei cangiâ ni o tempo , ni e squaddre
de ballon . L'è bella a libertæ de parolla , ma e parolle
in liberte pêuan ëse ben ben pericolose . Ho visto e sentïo
çerte telecronache RAI a-i mondiali de ballon quande zûgava
l'Italia da fâ vegnî a pelle d'oca : ädritûa se
negava quello che tûtti poeivan vedde . S'ammiava i erroî di
arbirtri invece che ammiâ e criticâ i madornali erroî
davanti ä porta do Vieri o do Tommasi o do Gattuso . E parolle do
Pizzul e do Bulgarelli son stæte e saian pericolose : o giorno de
Corea-Italia ëo ä menn-a e doppo c'a l'ëa finïa a partia
ho sentïo figgêu de 7-8 anni plagiæ da-e parolle d'odio
do Pizzul . Ma comme o fâ o Pizzul dappêu a criticâ a
violensa in ti staddi , quande lë o l'è o primmo a fomentâla
co-e sò parolle . O sacro furô italico o g'ha inorbïo
o çervello : poscibile che tûtte e partïe fuisan di complotti
contra l'Italia ? E i motivi ? Nisciûn l'ha dïti !! O foscia
l'è ciû probabile c'o complotto o fuise l' alibi çercou
fin da l'inissio pe giûstificâse ? Internet , satelliti , bit , telefoni
, e parolle viägian in pochi segondi da 'nna parte a l'ätra do
mondo ma dappêu in realtæ quante contan anchêu e parolle
? Quante peisan , quante vän ? E a parolla a l'è soggettiva
? A l'è quello c'a vêu dî ò a pêu
voei dî 'nna cösa pe mi e ûnn'ätra cösa pe ätre
personn-e ? Ma se 'nna parolla a l'ha ûn scignificato , a pêu
pe contra avei 'n ätro scignificato magara opposto ? Sto tarlo de
parolle o m'è sciortïo seguendo a politica ä fin di anni
'80 : a l'epoca tutto l'ëa ciæo , i ommi e e donne de gexa votavan
democraçia cristiann-a , i comunisti votavan partïo comunista
, i fascisti votavan movimento soçiale . Dappêu l'è
cangiou tûtto : e han commensou a cangiâse o nomme , a dâse
di titoli dêuviando o nêuvo nomme pe mëgio accreditâse
. E alloa son sciortïi i progrescisti , i riformisti , i democratiçi
, i democratiçi de scinistra , Forsa Italia , forsa de chi e forsa
de là . Ûn tempo l'ëa ciû sencia a cösa :
se primma mi ëo do partïo comunista voeiva dî che i ätri
che no a pensavan comme mi no ëan comunisti , ma soçialisti
o repûbblichen o democristien ; ma oua se mi son ûn politico
progrescista vêu dî che chi no a pensa comme mi o l'è
ûn c'o no vêu o progresso ? Se mi son un politico democratico
, o mæ avversaio o saià antidemocratico , se mi son ûn
democratico de scinistra vorrià dî che a scinistra i ätri
no son democratiçi , se mi son ûn riformista o mæ avversaio
o saià ûn c'o no vê fâ e riforme ? E quelli mæximi
che se dan sti belli nommi chi , i dan ascì a-i avversäi ciammandoli
, quande va ciû che ben , conservatoî . Ma comme a l'è
alloa che i conservatoî fan ciû riforme dei riformisti ? E parolle no g'han ciû o scignificato
de 'n tempo . No pensala comme çerta gente l'è suffiçiente
pe ëse ciammæ rassisti e csenofobi . Emmo visto in Fransa movimenti
de estrema scinistra çercâ de bloccâ e vendite do libbro
de Oriana Fallaci , portandola in tribûnalle : ma alloa me domando
dove o l'è o prinçippio , sancïo dä Convenscion
di drïti de l'ommo , da libertæ de esprescion ? In Italia no
semmo da meno : semmo arrivæ a di punti coscì bassi in ta
politica italiann-a che anâ pëzo penso saià molto diffiçile
. N'ho avûo a prêuva provâ seguendo i ûrtimi fæti
politiçi relativi ä nêuva lezze in scë l'immigrassion
. Parolle sparpaggiæ in parlamento a-i 4 venti , aggettivi tiæ
comme cotellæ , fraxi dêuviæ comme kalasnikov da-i terroristi
, parolle de quæ no se conosce manco a forsa e o scignificato . Ho sentïo politiçi parlâ
de rassismo e de schiavismo söo perchè no tûtti pe fortûnn-a
a pensan comme liätri . E alloa ho piggiou a lezze in te man e ho
provou a çercâ dove l'è o rassismo e o schiavismo in
te sta lezze , ma no l'ho attrovou , a-o conträio ho attrovou 'nna
lezze c'a vêu impedî a-i bacchen de sfrûtâ a miseia
di pövei clandestin . Ascì perchè ste parti che dixan
ëse rassiste son ben ben dêuviæ in tanti paixi "progrescisti"
. A parte ciû rassista dixan ëse quella in scë impronte
digitali : ma alloa quande me l'han piggiæ pe-o serviçio militare
, m'han discriminou ? Ho sentïo o prescidente da Camera
che manco o sa cöse vêuan dî çerte parolle e manco
o conosce o codiçe penale : ma l'è poscibile sto fæto
chi ? Pe fâ 'n esempio a quæ ho ascistïo , doppo che o
sciö On.Violante o l'aiva parlou , etichettando o discorso de 'n ätro
parlamentare comme "nêuvo manifesto do rassismo e de l'odio
çivî" , sûscitando e rimostranse do "rassista"
, o Casini o l'è intervegnûo dixendo che o Violante quella
frase o a poeiva dî perchè "o no g'aveiva miga dïto
c'o l'ëa ûn delinquente" !!!!!!! Comme no ! O Gexûmmaia , ma Casini
, ma cöse belin ti dixi !!! O rassismo o l'è ûn reato
perseguitou da-o codiçe penale , o rassista o l'è foscia
pëzo de 'n delinquente pe-a lezze italiann-a , sciô Casini . A libertæ de parolla a vegne
dêuvia molto sovente ,e ascì da mi , pe sparpaggiâ a
drita e a manca parolle en libertæ . Ma ûn conto son e mæ
parolle , ätra cösa e parolle de 'n parlamentare . Son söo parolle : ma çerto
che se dovescimo dâ a menti a-o scignificato de parolle , ûn
c'o se ciamma Casini , ò se ciamma Violante , comme o partiçipio
presente do verbo Violâ , l'è tûtto dî
.............
< vanni a toua di argomenti
>
Campann-a che ti sêunni in mëzo
a-o verde co-a voxe secolare e tanto cäa in questa paxe l’anima a se perde e i tò reciocchi invitan a pregâ
(RIT.)
AVE MARIA a-o fà da seia quande in te l’ombra s’asconde o mâ AVE MARIA co chêu sincero e ûn cäo pensiero pe chi è lontan AVE MARIA pe chi va via co-a nostalgia do sò fogoâ AVE MARIA pe chi l’è in penn-a pe chi ha ‘na spinn-a ciantâ in to chêu O STELLA MARIA AVE MARIA !! avarda sempre chi l’è pe-o mâ
!
E passan öe , giorni , meixi e
anni chi nasce , cresce , invëgia e
scomparià a vitta a passa in mëzo a tanti
affanni ma sempre a tò cäa voxe
ghe restià .
"Avventura
Politica di Mirko ODEPEMKO con Sergio CASTELLANETA"
Alcuni mesi orsono, dopo aver invitato
ed incontrato il Dott. Sergio Castellaneta presso l'emittente Radio fonica
"Radio Lanterna City" e dopo essermi letteralmente innamorato della persona
e dell'uomo politico, decisi di candidarmi al consiglio Comunale con Liguria
Nuova. Il movimento mi mise a disposizione,
su mia richiesta, da novembre 2001, una sede in via della Cella 52 rosso,
che portammo avanti, in modo a mio avviso , producente e cercammo subito
di entrare a contatto con la realtà commerciale, artigiana e cittadina
di Sampierdarena - dove per altro ci sono nato 26 anni fa'. Nel frattempo, anche perchè
credevo sempre più in questa avventura-esperienza, ho costituito
un gruppo che faceva da satellite alla mia candidatura, composto da candidati
nelle varie circoscrizioni genovesi , ovviamente con Liguria Nuova. Più il tempo passava e più
mi rendevo conto che il movimento non era affatto organizzato e che il
Dott. Sergio Castellaneta era un accentratore nel senso più negativo
del termine. Insomma non c'era nessun dibattito politico all'interno del
movimento - ne' tantomeno lo spazio per farlo - e se non si aveva la stessa
visione politica del nostro Leader non se ne poteva esprimere una diversa. Entrai, subito dopo, visto anche il
mio carattere, in collisione con il Leader per quanto riguarda una visione
completamente differente sull'ambiente e quindi sulla pulizia della città
(ma questo fu il male minore). Le "frecciate", e non solo, sulla chiesa
e i poteri forti mi misero assolutamente in imbarazzo verso le persone
e le associazioni a me vicine . Cercai di spiegare al Dottore la mia cristianità
e la mia fede verso Dio, ma lui la ridicolizzò più volte
- basta ascoltare le registrazioni di dibattiti televisivi e di conferenze. Iniziai a cambiare atteggiamento politico
e passai molte delle mie giornate presso mercati e piazze per far conoscere
il mio nome e per alzare il quorum verso il movimento . Dopo alcune settimane
di grande lavoro capii che la figura di Sergio Castellaneta non era più
così forte e ben vista dalla cittadinanza - davano molte più
garanzie Pericu e Magnani - e quindi decisi con i miei collaboratori di
incentrare la campagna sulla mia figura di giovane che può portare,
all'interno del Consiglio Comunale una voce nuova soprattutto perchè l'età
media del Consiglio era ed è molto alta. Sergio Castellaneta, amante della sua
persona e "narciso", ha impedito ogni mia iniziativa spinta a far crescere
sempre più Liguria Nuova, preferendo proteggere i soliti "reciclati
della politica" - coloro che cambiano partito ad ogni campagna elettorale
e coloro che ci hanno provato almeno 3/4 volte ad entrare nelle istituzioni,
senza alcun risultato. In questo modo chi ci ha perso, in
tutto ciò è stato il Movimento Liguria Nuova che non è
mai decollato perchè soffocato dalla figura del Leader; ci ha perso
anche l'immagine stessa del Dott. Sergio Castellaneta che non è
riuscito, a mio avviso, a svecchiare il movimento e la sua persona e, soprattutto,
a spersonalizzare il movimento che non ha mai avuto un corpo direttivo. Sicuramente oggi se non si da un assetto
diverso al movimento le teste migliori se ne andranno come era successo
anche nella passata campagna elettorale (1997). Come ha detto più volte lo stesso
Dott. Sergio Castellaneta , pubblicamente: "io sono un politico terminale"
e come tale, aggiungo io, dovrebbe puntare sui giovani brillanti che vogliono
mettersi in discussione e a disposizione per la cittadinanza. Se mi è consentito fare un'ultima
analisi politica, si sono persi molti voti anche per la insignificante
candidatura e soprattutto una candidatura poco felice e fatta senza le
dovute riflessioni e, a mio avviso , senza il dovuto "coraggio", della
candidatura alla Presidenza della Provincia. Ci si è lasciati sfuggire
mille diverse occasioni ed opportunità fra le quali quella del Prof.
Franco BAMPI che poteva essere un ottimo valore aggiunto per il movimento
vista la sua indiscussa cultura. Sono comunque contento di questa esperienza
perchè in 6 mesi ho imparato moltissime cose e ho imparato, soprattutto,
a non "innamorarmi", così facilmente, dei Leader Politici.
M'è capitou
a zûgno de vedde in sciä Rai e partïe de ballon Italia-Mescico
e dappêu de rivedde Corea-Italia. Mai aivo notou tanta parsialitæ
do Pizzul e do Bulgarelli in to commentâ e immagini, o foscia saieiva
mëgio dî che no g'aivo mai fæto caxo .
Italia Mescico
Han commensou comme
sempre co-a stöia di inni , che i zûguei italien no cantan mai
. Sta votta quarchedûn l'ha cantou , ma tant'è no l'anava
ben a-o mæximo perchè i mescichen l'aivan cantou mëgio
, co-a man in sciö chêu . Dappêu i dui novelli nassionalisti
han dæto inissio a-o spettacolo : passe o fæto che tûtte
e votte che gh'ëa 'n italian in tæra l'ëa fallo e quande
gh'ëan i mescichen ëan söo sceneggiate , ma o cormo o s'è
avûo quande doppo ûnna gömmiâ de Vieri in ta göa
de 'n mescican , vista ascì rallentâ , o Pizzul e o "balilla"
Bulgarelli n'han dïto che a corpa a l'ëa do mescican che o l'ëa
cheito in sciö gömmio de Vieri . Peccou che o gömmio o l'ëa
a artessa d'ommo ............... L'antisportivitæ do "balilla"
Bulgarelli a s'è vista quande , mentre i tifosi mescichen
cantavan festosi e lö cansoin , o l'è sciortïo dixendo
c'o l'avieiva gödou se l'Italia a l'avesse segnou mentre cantavan
"Mexico, mexico , ra ra ra " . A sorte , cäo "balilla" , a l'ha
invece vosciûo che a segnâ fuise l'ûnico mescican de
ciæa origine italiann-a , tal Borgetti . Pe-i dui telecronisti l'Italia
a l'è stæta sfortûnâ , ma pe mi a sfortûnn-a
a l'è quande ti piggi di pali o de traverse e a balla a sciorte
fêua , no quande no ti tïi manco in to spëgio da porta
.
Corea-Italia
Ascì chi Pizzul
e Bulgarelli se son scatenæ : han visto complotti e erroî de
l'arbitro in ogni momento . Bastava c'o scigoesse contra l'Italia pe dî
c'o l'aiva sbagliou . Incredibili poi i muri de sti dui quande doppo 4
minûti o l'ha dæto o rigô ä Corea : quande ascì
vista l'assion a-o rallentatô l'ëa ciæo che no gh'ëa
ûn rigô .... ma due , han avûo e facce da cû da
negâlo . Foscia besorrieiva ammiâ e partïe co ûn
po de imparsialitæ e se dieivan meno belinate . Ma se l'arbitro o
l'avesse vosciûo fâ vinçe a Corea , comme o Pizzul e
o Bulgarelli sotta sotta dixeivan , ma perchè a Corea a l'ha pareggiou
söo a 'n minûto dä fin grassie a'n errô do Panucci
? Dove a l'è chi a corpa de l'arbitro ? Emblematica a
l'è stæta a frase da giacchetta neigra Moreno in te 'n intervista
: " Ma che corpa g'ho mi , se o Vieri o s'è mangiou o gol
decisivo davanti ä porta ? " . No vêuggio
parlâ dappêu de sceneggiate do Trapattoni : cäsci a-e
bottiggie , crïi , pûgni in scï veddri , tûtte cöse
fortemente disedûcative pe-i figgêu c'ammian o ballon e che
dovieivan imparâ propio da sti campioin chi correttessa e sportivitæ
. Invece n'han mostrou che no san perde , paivan comme quande s'ëa
figgêu e che gh'ëa quello c'o no voeiva perde e ä fin o
se piggiava o ballon , perchè o l'aveiva portou lë , e o se
ne anava . Ammiando o Trapattoni
e stando a sentî o Pizzul e o Bulgarelli ho capïo che no besêugna
ciû domandâse dove a nasce a violensa in ti staddi . Dui telecronisti
parsiali e indisponenti , fomentatoî e istigatoî ä violensa
..............
N.D.R.
Comme ben savei a compagnia telefonica
Wind a l'ha sciorbïo Infostrada e dunca ascì i portali
Libero e IOL . Cangian coscì e modalitæ de intrata ä
pagina do Faro Ligure . In ätre poule ghe saià ûn cangiamento
in scë l'addresso che da o vëgio : Http://spazioweb.inwind.it/ilfaroligure
o diventa Http://spazioinwind.iol.it/ilfaroligure
.
Questo sito è ottimizzato percon
una risoluzione 1024 x 768
lij_Latn lmo_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn unk lij_Latn unk lij_Latn lij_Latn isl_Latn lij_Latn unk lij_Latn lij_Latn lij_Latn lij_Latn vec_Latn ita_Latn lmo_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn ita_Latn lmo_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn kac_Latn lij_Latn lij_Latn lij_Latn lij_Latn lij_Latn unk spa_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn lij_Latn unk kab_Latn lij_Latn lij_Latn lij_Latn lij_Latn lij_Latn lij_Latn unk ita_Latn ita_Latn